በአዲስ አበባ ተማሪዎች በቴክኖሎጂ በመታገዝ ትምህርት እየተከታተሉ መሆኑ ተገለጸ
አዲስ አበባ፡- በኮሮና ቫይረስ ወረርሽኝ ምክንያት ተማሪዎች በቤታቸው ሆነው በቴክኖሎጂ እና በመገናኛ ብዙኃን በመታገዝ ትምህርት እንዲከታተሉ እየተደረገ መሆኑን የአዲስ አበባ ትምህርት ቢሮ አስታወቀ። 
የአዲስ አበባ አስተዳደር ትምህርት ቢሮ የሕዝብ ግንኙነትና ኮሙኒኬሽን ኃላፊ አቶ አበበ ቸርነት ለአዲስ ዘመን ጋዜጣ እንደገለጹት፤ በኮቪዲ 19 ወረርሽኝ ምክንያት ተማሪዎች ከትምህርት ቤት ቢርቁም፤ ቤት ሆነው ከትምህርት እንዳይርቁ ለማ ድረግ የተለያዩ የማስተማሪያ ስልቶች በመጠቀም እየተሰራ ይገኛል። 
ለመጀመሪያ ደረጃ ተማሪዎች ኤፍ ኤም 94. 7 የሬዲዮ ጣቢያ ላይ ሁሉንም የትምህርት ዓይነት በማካተት የሬዲዮ ትምህርት እየተላለፈ መሆኑን ገልጸው፤ ከሰባተኛ እስከ አስራ ሁለተኛ ክፍል ላሉ ተማሪዎች ደግሞ በአፍሮ ቴሌቪዥን ትምህር ቶች እየተዘጋጁ በመተላለፍ ላይ መሆናቸው አመልክተ ዋል። 
በተለያዩ የማህበራዊ ሚዲያ በመጠቀም በቢሮው ቴሌግራም ገጽ፤ በዌብ ሳይቶች፤ ትምህርት በቤት በሚል መርሃ ግብር ትምህርቶች በአማራጮች መቅረባቸውን ገልጸው፤ በሬዲዮና በቴሌቪዥን የተላለፉ ትምህርቶች በዩቲዩብ ላይ በመጫን ተማሪዎች በቀላሉ አውርደው መጠቀም እንዲችሉ መደረጉን አስታውቀዋል። ተማሪዎች በቤታቸው ሆነው የመማሪያ መጻሕፍቶችን፤ ኖቶች በቀላሉ ማግኘት የሚችሉበት ሁኔታ በማመቻቸት አመልክ ተዋል። 
በሬዲዮና በቴሌቪዥን የሚተላለፉት ትምህርቶች በክፍሉ መምህራን እየተሰጠ መሆናቸውን ገልጸው፤ የተቀሩት በየትምህርት ቤቱ የሚገኙ መምህራን ተማሪዎች በቤታቸው ሆነው የተለያዩ ኖቶች እንዲያገኙ፤ የተለያዩ አሳይመንቶች በማዘጋጀት እየሰጡ መሆኑን ጠቁመው፣ ለዚህ ሥራ መምህራን ትልቁን ድርሻ ወስደው እየሰሩ መሆኑን ገልጸዋል። የተማሪዎች የፈተና ጉዳይ ወደፊት ታይቶ የሚወሰን መሆኑን አሳውቀዋል።አዲስ ዘመን ግንቦት 3/2012 ወርቅነሽ ደምሰው